**Príloha č. 8: Opis predmetu zákazky a jeho technická špecifikácia**

**Zákazka:** Elektrické revízie UTZe a VTZe

**Obstarávateľ:** Dopravný podnik mesta Žiliny s.r.o., Kvačalova 2, 011 40 Žilina

**Opis predmetu zákazky a jeho technická špecifikácia**

Predmetom zákazky je:

-vykonanie elektrických revízií **určených** technických zariadení elektrických podľa zákona Národnej rady Slovenskej republiky č. 513/2009 Z. z. o dráhach a o zmene a doplnení niektorých zákonov a podľa vyhlášky Ministerstva dopravy, pôšt a telekomunikácií Slovenskej republiky č. 205/2010 Z. z. o určených technických zariadeniach a určených činnostiach a činnostiach na určených technických zariadeniach

a

-vykonanie elektrických revízií **vyhradených** technických zariadení elektrických podľa zákona Národnej rady Slovenskej republiky č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov a podľa vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia,

v objektoch a na zariadeniach Dopravného podniku mesta Žiliny s.r.o. vrátane vypracovania revíznych správ z vykonaných revízií podľa platnej legislatívy Slovenskej republiky. Revízie budú vykonané na to oprávnenou osobou v súlade s interným plánom revízií na obdobie 36 mesiacov, t. j. od 1.1.2022 do 31.12.2024.

Zoznam objektov a zariadení **určených** technických zariadení elektrických, ktoré sú premetom revízií (ich špecifikácia, rozsah a obdobie revízií), je uvedený v Prílohách č. 1 až 4 Výzvy na predkladanie ponúk. Súčasťou Príloh č. 1 až 4 je aj informácia o cene jednotlivých revízií ako aj informácia o cene za vykonané revízie spolu podľa konkrétnej prílohy. Uchádzač tieto ceny uvedie v Prílohách č. 1 až 4.

Zoznam objektov a zariadení **vyhradených** technických zariadení elektrických, ktoré sú premetom revízií (ich špecifikácia, rozsah a obdobie revízií), je uvedený v Prílohách č. 5 a 6 Výzvy na predkladanie ponúk. Súčasťou Príloh č. 5 a 6 je aj informácia o cene jednotlivých revízií ako aj informácia o cene za vykonané revízie spolu podľa konkrétnej prílohy. Uchádzač tieto ceny uvedie v Prílohách č. 5 až 6.

Obstarávateľ požaduje, aby vyššie uvedené revízie (podľa Príloh č. 1 až 6 Výzvy na predkladanie ponúk) boli vykonané na to oprávnenou osobou úspešného uchádzača v súlade so stanoveným časovým harmonogramom obstarávateľa, ktorý bude mať úspešný uchádzač ako zhotoviteľ k dispozícii od odborného útvaru obstarávateľa, t.j. objednávateľa a to počas obdobia plnenia uzavretej Zmluvy o dielo.

Obstarávateľ požaduje od úspešného uchádzača, t.j. zhotoviteľa vykonávať revízie a vyhotovovať revízne správy vo vlastnom mene, na vlastnú zodpovednosť. Využitie subdodávateľov pri zhotovení diela a ich uvádzanie v ponuke sa nevyžaduje, t.j. subdodávatelia sa nebudú podieľať na plnení predmetu zákazky.

Na účely realizácie predmetu zákazky obstarávateľ poskytne úspešnému uchádzačovi súčinnosť.

Obchodno-zmluvné podmienky realizácie predmetu zákazky sú uvedené v návrhu Zmluvy o dielo, ktorá je Prílohou č. 11 Výzvy na predkladanie ponúk.

**Uchádzač o zákazku svojim podpisom potvrdzuje, že sa oboznámil s opisom a technickou špecifikáciou predmetu zákazky, ako aj s podmienkami a požiadavkami obstarávateľa, ktoré sa týkajú realizácie predmetu zákazky (diela). Všetkým informáciám, požiadavkám a podmienkam, ktoré sú uvedené v tejto Prílohe uchádzač porozumel, akceptuje ich a zaväzuje sa podľa nich predmet zákazky (dielo) realizovať.**

**Miesto:**

**Dátum:**

**Meno a priezvisko osoby, ktorá potvrdzuje podpisom tento dokument za uchádzača:**

**Vlastnoručný podpis osoby za uchádzača:**